recursal/SuperWikiNEXT-32B huggingface dataset:
Die Frederiksborg-paleis
**Frederiksborg-paleis** (geleë in Hillerød, Denemarke) is vandag die Nasionaal-Historiese Museum. Veral die paleis se Ridderkapel en Badhuis word met die Deense Vorstehuis vereenselwig.

Die Ridderkapel
---------------

Die Frederiksborg-Hofkapel het 'n spesiale verbintenis met die Vorstehuis behou. Die absolute monarge, met die uitsondering van Christian VII, is in hierdie kapel gesalf. Met die invoer van absolutisme vervang die salwingsritueel die kroning as inhuldigingseremonie van die nuwe monarg. Christian V is die eerste koning wat gesalf is; hy het die Ridderkapel gestig waar ridderskilde opgehang is. Die Frederikborg-Hofkapel is vandag 'n gewone parogiekerk en museum.

Die Badhuis
-----------

Die Badhuis wat deur Frederik II laat oprig is.
Van Frederik II se oorspronklike Frederiksborg-paleis staan die klein Badhuis vandag nog. Dit is in 1580 gebou. Op die ryklik versierde sandsteeningang, met gegroefde Ioniese suile asook leeumaskers op die voetstukke en suilskagte, pryk Frederik II se leuse steeds: "Mein Hoffnung zu Gott allein" ("My hoop is in God alleen"). Die gebou moes, soos sy naam weergee, as badkamer dien; hiervoor is 'n tin-uitgevoerde kamer in die grondverdieping aangebou. Dit staan tot 1794, toe die tin afgehaal en verkoop is. Daarnaas is die gebou ook benut as 'n somerhuisie wat met 'n kombuis en enkele slaapkamers toegerus is. Frederik VII het in 1858 die Badhuis se interieur opgeknap. Die hoofkamer in die Badhuis is die eetkamer wat in die middel van die gebou op die eerste verdieping geleë is. In die eetkamer het beeldhouer A. M. Jahn een van sy amusante gestukadoorde plafonne geskep wat 'n magdom verskillende diere uitbeeld.

Die Badhuis is vir die publiek gesluit. Haar Majesteit die Koningin bied by geleentheid noenmale hier aan.

Eksterne verwysings
-------------------

* Vertaal vanaf Kongehuset.dk – Die Deense Vorstehuis se amptelike webtuiste Geargiveer 26 Mei 2012 op Wayback Machine
**Teunis van der Zwart** (gebore op 13 April, 1964 te Katwijk, Nederland) is 'n Nederlandse horingspeler en dirigent.

Teunis van der Zwart was 'n pryswenner tydens die *Bad Harzburg Natuurlike-horing Kompetisie* van 1989. Hy het daarna besluit om 'n wêreldwye ambassadeur vir die natuurlike-horing te word. Hy is 'n welbekende en gerekende spesialis op sy gebied, sowel as 'n solis, kamermusiekspeler en onderwyser. Hy is sedert 2008 toenemend aktief as dirigent van orkeste en kore. As horingspeler het Van der Zwart talle opnames en konserttoere met uitnemende ensembles vir vroeë musiek, soos die Amsterdamse Barokorkes, *Orchester des Champs-Elysées*, Windsekstet *Nachtmusique*, *Akademie für Alte Musik Berlyn*, *Bach Collegium Japan* en *Collegium Vocale Gent* meegemaak. Van der Zwart was vir vyftien jaar die hoof-horingspeler van die *Freiburger Barockorchester*, welke pos hy steeds by die Orkes van die 18de eeu beklee. Hy het gereeld met albei hierdie orkeste as solis opgetree, en CD-opnames van Mozart se horingconcertos vir die Harmonia Mundi France en Glossa plate-etikette gemaak. Van der Zwart het saam met die *Japanese Orkes Libera Classica* en *Hidemi Suzuki* 'n CD-opname gemaak van Joseph Haydn se horingconcerto vir TDK. In 2008 verskyn 'n CD-opname van Johannes Brahms se Horingtrio met Isabelle Faust (viool) en Aleksander Melnikof (klavier) by die Harmonia Mundi plate-etiket, en in Desember 2007 neem hy Ries se Dubbelconcerto vir twee horings op met die Kölner Akademie, gelei deur Michael Alexander Willenss. Hy het met beide die Orkes van die 18de eeu en die Nederlandse Bachvereniging die *Quoniam* van J.S. Bach se mis in B-mineur (BWV 232) opgeneem. As solis het hy saam met dirigente soos Frans Brüggen, Philippe Herreweghe, Hidemi Suzuki en René Jacobs gewerk. As kamermusiekspeler, solis, onderwyser en dosent, verskyn Van der Zwart in talle konsertreekse en feeste in Europa, die VSA, Australië en Japan. Hy doseer aan die Konservatoria van Amsterdam sowel as aan die Koninklike Konservatoria in Den Haag. Hy is by albei konservatoria 'n gereelde dirigent van barok-orkeste. Hy is die stigter en musikale leier van die Sinuet Kamerorkes.
**Aristotelis** "**Telly**" **Savalas** (Grieks: Αριστοτέλης "Τέλλυ" Σαβάλας; 21 Januarie 1922 – 22 Januarie 1994) was ’n Amerikaanse akteur wie se loopbaan oor vier dekades van televisie gestrek het. Hy was bekend vir sy diep rasperstem en kaal kop. Hy het ook een liedjie, "If?", in 1975 in Brittanje uitgereik.

Loopbaan
--------

Savalas en Sally Field in 1971.
Savalas was die seun van Grieks-Amerikaanse ouers en het eers op skool begin Engels leer. Sy loopbaan het as regisseur van spesiale nuusgebeure by die TV-netwerk ABC begin. Sy eerste rol was in 1958 in ’n episode van die TV-dramareeks *Armstrong Circle Theatre*. Hy was in 1959 en 1960 in nog twee episodes te sien. 

Tussen 1959 en 1967 het hy meer as 50 gasverskynings in reekse soos *Naked City*, *Empire*, *The Eleventh Hour*, *The Untouchables* en *The Man from U.N.C.L.E.* gehad. In 1980 was hy in die TV-fliek *Alcatraz: The Whole Shocking Story*.

Terwyl hy in die reeks *The Witness* was, het die akteur Burt Lancaster hom "ontdek". Savalas het saam met Lancaster in vier rolprente gespeel, waarvan die eerste die misdaaddrama *The Young Savages* (1961) was. Hy is vir ’n Oscar vir beste manlike byspeler benoem vir ’n ander een, *Birdman of Alcatraz* (1962). In dieselfde jaar was hy saam met Gregory Peck en Robert Mitchum in *Cape Fear* (1962). Hy het sy hare afgeskeer vir sy rol as Pontius Pilatus in *The Greatest Story Ever Told* (1965) en het besluit om nie weer sy hare te laat groei nie.

Daarna was hy te sien in *The Dirty Dozen* (1967) en twee van sy opvolgprente, weer saam met Lancaster in *The Scalphunters* (1968), in *Crooks and Coronets* (1969) en saam met Clint Eastwood in *Kelly's Heroes* (1970).

### Kojak

Savalas se bekendste rol was in die TV-reeks *Kojak.* Die reeks se oorsprong was die TV-fliek *The Marcus-Nelson Murders* (CBS, 1973), wat gebaseer was op die werklike "Career Girls"-moordsaak. Die naam van Savalas se karakter met sy eerste verskyning was Theo "Kojack". Hy is twee jaar agtereenvolgens vir ’n Emmy benoem vir sy spel as Kojak en het dit in 1974 gewen. Hy is ook van 1975 tot 1978 vir Golden Globes benoem en het dit twee keer gewen, in 1975 en 1976. 

CBS het die reeks in 1978 ná vyf seisoene en 118 episodes gekanselleer weens lae kykertalle. Savalas het Kojak daarna in nog ’n paar TV-flieks vertolk.
Die duo **Fjarill** bestaan uit die Sweedse pianis en sangeres Aino Löwenmark en die Suid-Afrikaanse violinis Hanmari Spiegel en is in 2004 in Hamburg, waar die twee musikante tans bly, gestig.

Fjarill se musiekstyl word beskryf as moderne folk-popmusiek uit Swede en Suid-Afrika - Aino Löwenmark sing Sweedse liedtekste en word deur Hanmari Spiegel se viool begelei. Die twee kunstenaars verwys na die Estiese komponis Arvo Pärt, die Beatles en Sara McLachlan as hul belangrikste musikale invloede. Fjarill het reeds met 'n aantal bekende musici saamgewerk, waaronder die tromspeler Christoph Buhse (wat ook saam met Annett Louisan optree), die tjellis Hagen Kuhr en die Suid-Afrikaans-Duitse sangeres Audrey Motaung.

Fjarill se debuutalbum *Stark* is in 2006 vrygestel. Die opvolger *Pilgrim* word deur etniese musiekelemente uit Skandinawië en Suid-Afrika oorheers wat met elemente van Anglo-Amerikaanse en Europese popmusiek gekombineer word. In laat 2008 het 'n langspeler met kersliedere, *God Jul*, verskyn.

Diskografie
-----------

* 2006: Stark
* 2008: Pilgrim
* 2008: God Jul (EP)
* 2010: Livet
* 2012: Live in Hamburg
* 2013: Tiden
* 2016: Stilla Tyd
* 2018: Kom Hem
* 2019: Midsommar
**Daniël Gerhardus Krige** was 'n Suid-Afrikaanse ingenieur en professor. Hy het op vyftienjarige ouderdom gematrikuleer aan die Hoërskool Monument te Krugersdorp. Nadat hy gekwalifiseer het as 'n ingenieur doen hy baanbrekerswerk op die gebied van toepassing van wiskundige statistiek op die waardasie van goudmyne. Dit het gelei tot die ontwikkeling van die wetenskap en konsepte oor die waardasie van mineraalreserwes bekend as geostatisstiek. Dié werk het internasionaal belangstelling gaande gemaak. Dié metodes staan vandag bekend as *kriging*. 

Prof. Krige het op 27 April 2012 die Orde van die Kremetart (silwer) ontvang van President Jacob Zuma. Hy het reeds vier eredoktorsgrade ontvang van:

* Universiteit van die Witwatersrand
* Universiteit van Pretoria
* UNISA
* Moskouse Mynuniversiteit.

Hy is ook die eerste en enigste ingenieur uit Afrika wat toegelaat is tot die gesaghebbende United States National Academy of Engineering, op die rype ouderdom van 92.

Bron
----

* Beeld: *Ingenieur (92) se naam lei tot term. 28 April 2012.*

|  |  |
| --- | --- |
| Normdata Edit this at Wikidata | 
* BIBSYS: 90131624
* GND: 1215462182
* ISNI: 0000 0000 6334 8312
* LCCN: n79119850
* VIAF: 13595376
* WorldCat Identities: lccn-n79119850

 |
Ja, grootmense kan ook telefoontjie speel.
**Telefoontjie** is ŉ baie eenvoudige speletjie wat binne of buite gespeel kan word. Dit toets en verbeter kinders se luister- en onthouvaardighede.

Hoe die spel werk
-----------------

Die kinders wat saam speel sit almal in ŉ kring. Daar is een kring leier in die middel van die sirkel wat ŉ storie of sin uitdink. Die kring leier fluister die sin in die eerste persoon se oor wat begin, Dan fluister die eerste persoon die sin of twee in die persoon langs hom/haar se oor. Sonder om die boodskap weer te hoor moet die persoon aan wie eerste gefluister is, die boodskap aanstuur met ŉ woord wat hy byvoeg of nie byvoeg nie afhangende of die kring leier hom ŉ woord gegee het om by te voeg. Die boodskappe moet dan die ronde doen totdat dit die laaste persoon bereik of die kring leier mag enige persoon vra wat sy boodskap is. Hy of sy moet dan die boodskap hardop sê. Al belangrike reël is dat die boodskap nie herhaal mag word aan dieselfde persoon nie. Wat jy hoor moet jy aanstuur as die kring leier jou ŉ ekstra woord gegee het om by te voeg moet jy dit byvoeg tot ŉ voledige sins bou maar wel dieselfde betekenis he as die oorsponklike sin. Die speletjie verskaf groot vermaak veral by groot groepe want die boodskap wat hardop gesê word is amper nooit dieselfde as die oorspronklike nie veral as die kring leier unieke woorde bygevoeg het by elke persoon in die kring. Kinders leer ook dat dit die manier is hoe skinderstories ontwikkel, versprei en stertjies kry deur woord verandering, byvoeging en konteks verandering.

Sien ook
--------

* Lys van kinderspeletjies
Onderdrukking van die Kronstadt-muitery. Soldate van die Rooi Leër val die eilandvesting Kronstadt op die ys van die Golf van Finland aan.
Die **Kronstadt-rebellie** (Russies: Кронштадтское восстание, tr. *Kronshtadtskoye vosstaniye*) was 'n 1921-opstand van Sowjet-matrose, soldate en burgerlikes teen die Bolsjewistiese regering in die Russiese SFSR-hawestad Kronstadt. Geleë op Kotlin-eiland in die Golf van Finland, het Kronstadt die voormalige hoofstad, Petrograd, verdedig as die basis van die Baltiese Vloot. Vir sestien dae in Maart 1921 het rebelle in Kronstadt se vlootvesting gerebelleer in opposisie teen die Sowjet-regering wat hulle gehelp het om te konsolideer. Onder leiding van Stepan Petrichenko was dit die laaste groot opstand teen die Bolsjewistiese regime op Russiese grondgebied tydens die Russiese Burgeroorlog 

Teleurgesteld in die beleidsrigting van die Bolsjewistiese regering, het die rebelle - wat Leon Trotsky self vroeër as "versiering en trots van die rewolusie" geprys het - 'n reeks hervormings geëis: vermindering in Bolsjewistiese mag, nuutverkose Sowjetrade om sosialistiese en anargistiese groepe in te sluit, ekonomiese vryheid vir kleinboere en werkers, ontbinding van die burokratiese regeringsorgane wat tydens die burgeroorlog geskep is, en die herstel van burgerregte vir die werkersklas.

Oortuig van die gewildheid van die hervormings waarvoor hulle geveg het (wat hulle gedeeltelik tydens die opstand probeer implementeer het), het die seemanne van Kronstadt tevergeefs gewag op die ondersteuning van die bevolking in die res van die land en hulp van emigrante verwerp. Alhoewel die raad van offisiere 'n meer offensiewe strategie voorgestaan het, het die rebelle 'n passiewe houding gehandhaaf terwyl hulle gewag het dat die regering die eerste stap in onderhandelinge neem. Daarenteen het die owerhede 'n kompromislose houding ingeneem en 'n ultimatum gestel wat onvoorwaardelike oorgawe op 5 Maart geëis het. Sodra hierdie tydperk verstryk het, het die Bolsjewiste verskeie kere op die eiland toegeslaan en die opstand op 18 Maart onderdruk nadat hulle etlike duisende mense gedood het.

Ondersteuners het die rebelle as revolusionêre martelare gesien terwyl die owerhede die rebelle as "agente van die Drievoudige Entente en teenrevolusie" gesien het. Die Bolsjewistiese reaksie op die opstand het groot omstredenheid veroorsaak en was verantwoordelik vir die ontnugtering van verskeie ondersteuners van die Bolsjewistiese regime, soos Emma Goldman. Terwyl die opstand onderdruk is en die rebelle se politieke eise nie nagekom is nie, het dit gedien om die implementering van die Nuwe Ekonomiese Beleid (NEP), wat "oorlogskommunisme" vervang het, te versnel. Volgens Lenin was die krisis die mees kritieke wat die Bolsjewiste nog in die gesig gestaar het, "ongetwyfeld gevaarliker as Denikin, Yudenich en Kolchak saam".
**Telegonos** (Grieks: Τηλέγονος, "ver weg gebore") was in die Griekse mitologie die seun van Kirke en Odusseus.

Mitologie
---------

Toe Telegonos groot was, het Kirke hom gestuur om Odusseus, wat teen dié tyd eindelik van die Trojaanse Oorlog na Itaka teruggekeer het, te vind. Telegonos is deur ’n storm weggedryf en toe hy op Itaka aanland, het hy gedink dit is Korkura (Corfu). Hy het die eiland begin plunder omdat hy honger was. Odusseus en sy oudste seun, Telemachos, het hulle stad verdedig en Telegonos het sy pa per ongeluk doodgemaak met ’n spies wat in die gif van ’n pylstertvis gedoop is.

In opdrag van die godin Atena het Telegonos sy pa se lyk teruggeneem na Aiaia en dit daar begrawe. Hy het ook Odusseus se vrou, Penelope, en sy seun Telemachos saamgeneem. Kirke het hulle onsterflik gemaak en met Telemachos getrou, terwyl Telegonos Penelope as vrou geneem het. By Penelope het hy die seun Italos gehad, wat Italië gestig en dit na homself genoem het.

Dit is hoe die verhaal vertel word in die *Telegonie*, ’n vroeë Griekse epiese gedig waarvan net ’n opsomming bewaar gebly het, maar moontlik deur Eugamon van Sirene geskryf is en volg op die gebeure in die *Odussee*. Ander weergawes bestaan in die werk van latere digters. In ’n tragedie deur Sophokles, *Odysseus Acanthoplex* (wat ook nie bewaar gebly het nie), vind Odusseus by ’n orakel uit sy seun sal hom eendag doodmaak. Hy neem aan Telemachos word bedoel en hy verban hom van die eiland af. Toe Telegonos op Itaka aanland, wil hy Odusseus spreek, maar die wagte wil hom nie toelaat nie. ’n Skermutseling ontstaan en Odusseus, wat dink dit is Telemachos, storm uit en val aan. In die daaropvolgende geveg maak Telegonos hom dood.

Verwysings en notas
-------------------

1. ↑  Pseudo-Apollodoros, *Biblioteka* Opsomming van Boek 4.7.16
2. 1 2  Hyginus, *Fabulae* 127
3. ↑  Pseudo-Apollodoros, *Biblioteka* Opsomming van Boek 4.7.36
4. ↑  Pseudo-Apollodorus, *Biblioteka* Opsomming van Boek 4.7.37

Bronne
------

* Gaius Julius Hyginus, *Fabulae from The Myths of Hyginus*, vertaal en geredigeer deur Mary Grant. University of Kansas Publications in Humanistiese Studies. Aanlyn weergawe by die Topos Text Project.
* Hesiodos, *Teogonie*, van *The Homeric Hymns and Homerica*, met ’n Engelse vertaling deur Hugh G. Evelyn-White, Cambridge, MA. Harvard University Press; Londen, William Heinemann Ltd. 1914. Aanlyn weergawe by die Perseus Digital Library. Griekse teks op dieselfde webtuiste.
* Pseudo-Apollodoros, *Biblioteka*, met ’n vertaling deur sir James George Frazer, F.B.A. F.R.S. in 2 Volumes, Cambridge, MA, Harvard University Press; Londen, William Heinemann Ltd. 1921. ISBN 0-674-99135-4. Aanlyn weergawe by die Perseus Digital Library. Griekse teks op dieselfde webtuiste.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* GND: 11944190X
* VIAF: 822037
* WorldCat Identities: viaf-822037

 |
**Wir sind Helden** (Duits, *Ons is helde*) is 'n Duitse musiekgroep uit Hamburg. Dit is moeilik om die groep se genre te kategoriseer, maar die groep se styl is al telkemale vergelyk met dié van Neue Deutsche Welle. Wir sind Helden se deurbraak was in 2002 in Duitsland met hul treffer "Guten Tag" ("Goeie Dag", "Hallo"), wat #53 op die Duitse enkelslys behaal het en baie speeltyd op MTV Europa gekry het, ten spyte van die feit dat die groep nie 'n platekontrak gehad het nie. Die groep se debuutalbum *Die Reklamation* (2003) het die Duitse albumlyste op #6 binnegetreë en het uiteindelik opgeskuif tot #2. Hul gewildheid is 'n groot hupstoot gegee nadat Judith Holofernes op televisie verskyn het op die Harald Schmidt Show, wat veroorsaak het dat hul klein klubtoer onmiddellik uitverkoop het. Hul tweede album, *Von hier an blind* (2005) het die Duitse en Oostenrykse trefferlyste heelbo binnegetree, en het binne die toptien geboer vir twintig weke.

Wir sind Helden ondersteun gereeld ander groepe deur aan hulle die geleentheid te skenk om hul (Wir sind Helden se) konserte te open.

In laat-2006 het sangeres Judith Holofernes en tromspeler Pola Roy tyd afgevat om saam 'n baba te hê. Die groep het in 2007 teruggekeer met die album *Soundso* (Afrikaans: *So en So*), gepaardgaande met 'n reeks konserte regoor Duitsland.

Toekennings
-----------

Wir sind Helden Augustus 2005.
* **ECHO**
	+ 2004: "Beste Nasionale Nuutkomeling", "Beste Bemarking" (EMI-etiket), "Beste Nuwe Nasionale Talent Op Radio", "Beste Duitse Video"
	+ 2006: "Best Nasionale Musiekgroep"

* **1 Live Krone**
	+ 2003: "Beste Nuwe Musiekgroep"
	+ 2004: "Beste Kosertgroep"
	+ 2005: "Beste Album" (*Von hier an blind*)

* **Europese Grensbrekerstoekenning**
	+ 2005

|  |  |
| --- | --- |
| Normdata Edit this at Wikidata | 
* BNF: cb15030263x (data)
* GND: 3062096-X
* IMDb: nm1865252
* ISNI: 0000 0001 2189 0610
* LCCN: no2006037799
* MusicBrainz: 908fedf4-548a-430f-b806-38fca9507dc4
* NKC: pna2009497686
* RERO: 02-A011428963
* VIAF: 153955874
* WorldCat Identities: lccn-no2006037799

 |
Die **rooiessenhout** (*Trichilia emetica*) is 'n boom in die Meliaceae familie. Die boom het 'n donkergroen, digte kroon. Die roomgroen blomme en die vrugte lok baie voëlsoorte. Die boom is 'n vinnige groeier en 'n uitstekende koelte- en skermboom. Dit benodig matige water en vol son. Die blomtyd is vanaf Augustus tot Oktober.

Die boom se FSA-nommer is 301. In Engels staan die boom bekend as die *Natal Mahogany*.

Verspreiding
------------

Hierdie bome kom voor in middel- tot hoogliggende streke in boswêreld en langs rivieroewers van Suid-Afrika in KwaZulu-Natal, Limpopo en Mpumalanga. In die res van Afrika is die boom inheems aan Benin, Botswana, Burkina Faso, Burundi, Cabinda in Angola, Caprivistrook in Namibië, Demokratiese Republiek die Kongo, Eritrea, Ethiopië, Gambië, Guinee, Guinee-Bissau, Ivoorkus, Jemen, Kameroen, Kenia, Malawi, Mali, Mosambiek, Nigerië, Rwanda, Saoedi-Arabië, Senegal, Sentraal-Afrikaanse Republiek, Sierra Leone, Soedan, Somalië, Suid-Afrika, Tanzanië, Togo, Tsjad, Uganda, Zambië en Zimbabwe.

Fotogalery
----------

* BlomBlom
* Vrugte en sadeVrugte en sade
* SadeSade
* Blaar en sadeBlaar en sade

Sien ook
--------

* Alfabetiese lys van Suid-Afrikaanse bome

Bronne
------

* Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9
* Algemene gids tot BOME. Keith, Paul & Meg Coates Palgrave. 2000. ISBN 1-86872-527-8

|  |  |
| --- | --- |
| Taksondatabasisse | 
* Wd: Q5243595
* APDB: 174315
* EoL: 484969
* EPPO: TCIEM
* GBIF: 3190493
* GRIN: 400349
* iNaturalist: 595643
* IPNI: 579419-1
* ITIS: 522793
* IUCN: 146224051
* NCBI: 43895
* Plant List: kew-2514973
* Tropicos: 20400493

 |
Fredrik Gustafsson

mens| Geslag | Manlik |
| Land van burgerskap | Swede |
| Gegewe naam | Fredrik |
| Van | Gustafsson |
| Geboortedatum | 1964 |
| Beroep | Akademikus |
| Werkgewer | Linköping Universiteit |
| Lid van | Koninklike Sweedse Akademie vir Ingenieurswetenskappe |
| Alma mater | Linköping Universiteit |

**Fredrik Gustafsson** (\* 1964, in Krylbo) is 'n Sweedse professor in sensorinformatika by Linköping Universiteit.

Agtergrond
----------

Fredrik Gustafsson is gebore in Aneby, Swede. In 1988 verwerf hy 'n Meester van Wetenskap in elektroniese ingenieurswese en in 1992 'n doktorsgraad in outomatiese beheer, beide by Linköping Universiteit. Hy is aangestel as professor van kommunikasiestelsels in 1999 en van sensorinformatika in 2005 by Linköping Universiteit.

Gustafsson se navorsingsbelangstellings is in stogastiese seinverwerking, aanpasbare filtering en veranderingopsporing, met toepassings in kommunikasie, voertuie, en lug- en klankstelsels.

In 2004, is hy bekroon met die Arnbergprys deur die Koninklike Sweedse Akademie van Wetenskap (KVA), in 2007 is hy verkies as lid van die Koninklike Sweedse Akademie vir Ingenieurswetenskappe en in 2011 ontvang hy 'n toekenning van SAAB in die naam van die voormalige HUB Åke Svensson.

Hy is 'n mederedakteur van die EURASIP-joernaal oor toegepaste seinverwerking en IEEE Transaksies in ruimte- en elektroniese stelsels.
**Stephanie Lou Haines** (gebore 1969)  is 'n regter van die Verenigde State van Amerika se distrikshof vir die westelike distrik Pennsylvania.

Onderwys
--------

Haines het haar Baccalaureus Artium aan die Juniata college ontvang en haar Juris Doctor van die Ohio Northern University college of Law.

Wettige loopbaan
----------------

Na haar studies het sy as regsklerk gedien vir regter Eugene E.Fike ll van die somerset county of common pleas. Sy het toe by die Amerikaanse weermag aangesluit en was 'n lid van die Amerikaanse leër se regteradvocaat generaal se korps, waar sy as aanklaer en spesialis in die verdedigingsappel gedien het. Sy bly 'n reserwe lid van die US corps general laws advocate general's corps. Sy was vorheen 'n assistent prokureur van die Verenigde State in die Amerikaanse prokureurskantoor vir die suidelike distrik Wes-Virginië,sowel as die Amerikaanse prokureurskantoor vir die westelike distrik Pennsylvania. Sy was die enigste aanklaer in die takkantoor Johnstown,Pennsylvania, en hanteer 'n wye verskeidenheid federale strafregtelike aangeleenthede.

Federale regterlike diens
-------------------------

Op 1 Maart 2019 het President Trump sy voorneme aangekondig om Haines te benoem om as 'n regter van die Verenigde State van Amerika te dien vir die Verenigde State se distrikshof vir die westelike distrik Pennsylvania. Op 5 Maart is haar benoeming na die Senaart gestuur. President Trump benoem Haines tot die setel wat onthef is deur regter David S. Cercone, wat op 24 November 2017 senior status beklee het. Op 10 April 2019 is 'n verhoor oor haar benoeming voor die regterlike komitee van die senaat gehou Op 9 Mei 2019 is haar nominasie met 'n stemming van 21-uit die komitee aangemeld.. Op 30 Julie 2019 het die senaat 87-1 gestem om klotasie op haar nominasie aan te wakker Op 11 September 2019 het die senaat haar nominasie met 'n stemming van 94-0 bevestig.Sy het haar regterlike kommissie op 30 September 2019 ontvang.
**Stephanus François Kotzé** (gebore op 17 Mei 1922 te Piketberg en oorlede 21 Mei 2005 in Kaapstad) was 'n Suid-Afrikaanse politikus en lid van die regerende Nasionale Party.

S.F. Kotzé, meer bekend onder sy bynaam *Pen Kotzé*, is op 17 Mei 1922 op 'n familieplaas in Melkbosfontein naby Piketberg gebore.

Politieke loopbaan
------------------

In 1954 word hy verkies tot lid van die Kaapse provinsiale raad vir die kiesafdeling Bellville–Parow.

In 1958 (tot 1984) word hy verkies tot Volksraadslid vir die Parow-kiesafdeling en was van 1974 tot 1978 ondervoorsitter van die parlementêre groep van die Nasionale Party. Hy word as konserwatief binne die Nasionale Party beskou.

In November 1978 sluit Kotzé aan by die regering van P.W. Botha as adjunkminister en word in Oktober 1980 bevorder tot Minister van Minister van Plurale Ontwikkeling (1980 - 1984) en openbare hulpdienste (1980-1981). As Minister van Plurale Ontwikkeling was hy verantwoordelik vir die bestuur van die Kleurling- en Indiërbevolking van Suid-Afrika en onderhou hy betrekkinge met hul onderskeie verteenwoordigende rade (in 1984 afgeskaf).

In 1984, na die inwerkingtreding van die nuwe Suid-Afrikaanse grondwet wat 'n driekamerparlement tot stand gebring het, het Pen Kotzé saam met Piet Koornhof by die presidentsraad aangesluit.

Hy het in 1989 uit die openbare lewe getree.

Pen Kotzé, wat jare lank aan kanker gely het, het op 21 Mei 2005 op 83-jarige ouderdom in Kaapstad gesterf.
Die *Dannebrog*
Die **Kroonjag Dannebrog** word in 1931 deur Koningin Alexandrine in Kopenhagen gedoop en onderneem op 26 Mei 1932 haar nooiensvaart. *Dannebrog* dien tans as amptelike en private woning van die koningspaar en die ander koninklike familielede tydens amptelike oorsese besoeke of gedurende somervaarte op tuiswaters. Die Kroonjag word gelyktydig vir partollering en seereddingsdiens ingespan en kan ook as hospitaalskip dien.

*Dannebrog* is in 1931–1932 by die Kopenhaagse Marinewerf gebou om die vorige koninklike vaartuig, die ratboot *Dannebrog* van 1879, te vervang.

Die skeepsromp is gebou van geklinkte staal op 'n dwarsraamwerk. Die jag het 'n klipperboeg en elliptiese agterstewe. Van buite kan die Kroonjag in twee seksies verdeel word. Voor die skoorsteen is daar ruimte vir die bemanningskajuit, vrag en enjin. Agter is die koninklike afdeling waar pasiënte versorg kan word sou dit as hospitaalskip moet dien. Tydens besoeke aan Deense en buitelandse hawens word die geslote agterdek vir onthale benut.

Die koninklike verblyfruimte bestaan uit die Koningin en Prinsgemaal se studeerkamers, eetsalon, geselskapsaal, slaapkamers ens.
Haar Majesteit die Koningin en Sy Koninklike Hoogheid die Prinsgemaal het persoonlike aandag geskenk aan die binneversiering, meublement en algemene uitrusting. Die koninklike afdeling bevat meubels en uitrusting afkomstig van die voormalige koninklike vaartuig uit 1897.

Die Kroonjag Dannebrog is 'n selfstandige kommando (geadministreer deur die Koningin se Jagkaptein) wat deel van die Koninklike Hofhouding uitmaak. Dannebrog se voltallige bemanning bestaan uit nege offisiere, sewe sersante, twee konstabels en 38 weerpligtiges; almal uitgesogte vlootslui. Die offisiere doen gewoonlik twee tot vier jaar diens, terwyl opgeroepte weerpligtiges slegs een somer aan boord is.

Sedert die vlag in 1932 gehys is, het die jag meer as 400 000 seemyl afgelê en die meeste hawens van Denemarke, Groenland en die Faroëreilande besoek. Die jag het ook ander Europese hawens aangedoen, vernaamlik Frankryk. Dit het oor die waters van die Amerikaanse Ooskus, Middellandse en Karibiese See gevaar.

Afmetings van die Kroonjag
--------------------------

* Lengte: 78,43 meter
* Breedte: 10,40 meter
* Diepgang: 3,95 meter
* Mashoogte: 23,00 meter
* Waterverplasing, volgelaaide vrag: 1 238 ton
* Hoofaandrywing: Twee dieselenjins, B&W Alpha Diesel, tipe 6T23L-KVO, 870 pk. (649 kW) elk
* Hulpaandrywing: Drie dieselenjins, SCANIA, tipe DS11ol MO 1, 136 kW elk
* Snelheid: 13,5 knope (25,0 km/h)
* Vaarbereik: 3 600 seemyl (6 700 km)

Die skip is tussen 1980 en 1981 grondig versien.

* Dannebrog besoek die Faroëreilande in 2005*Dannebrog* besoek die Faroëreilande in 2005
* Dannebrog en die koninklike familie lê besoek af in Vágur*Dannebrog* en die koninklike familie lê besoek af in Vágur
* Dannebrog besoek Sønderborg*Dannebrog* besoek Sønderborg
* Twee lede van Dannebrog se bemanningTwee lede van *Dannebrog* se bemanning

Eksterne verwysings
-------------------

* Vertaal vanaf Kongehuset.dk – Die Deense Vorstehuis se amptelike webtuiste Geargiveer 3 April 2012 op Wayback Machine
**Solaris** (of **SunOS**) is 'n Unix bedryfstelsel wat deur SUN Microsystems ontwikkel en versprei word.

Geskiedenis
-----------

In die vroeë 90s het die groeiende internet en groeiende SUN SPARC-gebaseerde hardeware in kombinasie met die Solaris-bedryfstelsel vinnig gegroei tot die mees gebruikte platform vir webbedieners.

Ouder weergawes van SUN se bestuurstelsel, gebaseer op BSD Unix, word SunOS genoem. Met die oorskakeling na 'n System V Unix in SunOS 5 word die bedryfstelsel herdoop na Solaris 2, en ouer weergawes word oorgenommer na Solaris 1.x. Na weergawe 2.6 het SUN die 2 in die weergawenommer uitgehaal. Die mees onlangse weergawes is Solaris 7, die 64-bis Solaris 8, Solaris 9 (vrygestel op 22 Mei 2002) en Solaris 10 (vrygestel op 1 Februarie 2005).

Huidige weergawes van Solaris word nie meer slegs vir SPARC-sisteme vervaardig nie, maar ook vir sisteme wat op die Intel X86-argitektuur gebaseer is. Solaris is ook na die PowerPC-argitektuur oorgedra, maar die weergawe is nooit op die mark gebring nie.

Solaris moes oor die jare op vele terreine terugstaan vir oopbron UNIX-sisteme. In 2004 het SUN sy oopbron-strategie aangepas en ook 'n oopbron weergawe genaamd OpenSolaris beskikbaar gestel.

Kenmerke
--------

Die Solaris "Operating Environment" bestaan uit 'n Unix-basis (nog steeds SunOS genoem) en 'n grafiese gebruikerskoppelvlak. Ouer weergawes van Solaris gebruik OpenWindows hiervoor, opgevolg deur CDE in Solaris 2.6. Vanaf Solaris 9 is daar 'n keuse tussen CDE en die nuwe Java Desktop System, gebaseer op GNOME.

Die basiese werking van Solaris kan vergelyk word met die van bekende oopbron Unix-klone soos Linux en FreeBSD. Omtrent alle Unix-sagteware is ook beskikbaar vir Solaris. Hierdie sagteware word geïnstalleer deur Solaris pakette (.pkg-agtervoegsel). SUN se Java programmeertaal word ook saam met Solaris versprei. 

Solaris se fokus is meer op kragtige beheerfunksies. Die bedryfstelsel bevat 'n "Service Management Framework" (SMF) wat dienste bewaak en beheer. Uniek vir Solaris is DTrace, wat dit moontlik maak om die bedryfstelselkern en gebruiker-prosesse meer akkuraat te ontfout en te optimaliseer. 'n Verdere belangrike kenmerk van Solaris is die sogenaamde "zones", waardeur meer as een virtuele Solaris-bedieners op 'n rekenaar geloop kan word sonder om werkverrigting in te boet.

Lisensie
--------

Alhoewel Solaris onder andere op 'n aantal oop standaarde gebaseer is, bly dit SUN se eiendomssagteware (proprietary software). Binêre weergawes word wel kosteloos beskikbaar bestel. SUN is besig, met 'n OpenSolaris-inisiatief, om 'n oopbron weergawe te maak. OpenSolaris word gelisensieer onder die "Common Development and Distribution License (CDDL)". Die plan is om toekomstige weergawes van Solaris op OpenSolaris te baseer.
Die logo van die DualDisc
**DualDisc** is die naam van 'n nuwe soort gekombineerde CD/DVD-skyf wat in 2004 op die Amerikaanse mark ingevoer is. Dit is net so dik soos 'n gewone DVD maar bevat 'n CD-gedeelte op die bo- en 'n DVD-gedeelte aan die onderkant, waarby ook DVD-Oudio-klankkwaliteit gestoor kan word. Musiekliefhebbers kan hierdie DVD's gerus in gewone CD-spelers (byvoorbeeld in hul kar) én DVD-Oudio- of DVD-Video-spelers gebruik. 

Die CD-en DVD-laag van 'n DualDisc
Weens patentkwessies (daar bestaan reeds 'n formaat met CD-gedeelte aan die bo- en DVD-Video-gedeelte aan die onderkant wat as *DVDplus* bemark word) is hierdie nuwe formaat aanvanklik slegs in Kanada en die Verenigde State beskikbaar. In Februarie 2005 vermeld die eerste Europese vervaardiger van DVD's in Oostenryk dat hy nou oor die noodsaaklike regte beskik om DualDiscs en verwante produkte plaaslik te produseer. Die eerste deurskynende etikette wat vir DualDiscs in aanmerking sal kom is tydens die Consumer Electronics Show 2005 in Las Vegas (Verenigde State) bekend gestel.

Daar is verskeie etikette in die musiekbedryf soos Sony Music wat verkies om hulle DualDiscs sonder DVD-Oudio-gedeelte vry te stel; die DVD-gedeelte bevat dan net gewone DVD-Video-klankkwaliteit met Dolby Digital en/of LPCM-klank.

Die groep *Simple Plan* van Montréal (Kanada) is 2004/2005 die eerste kunstenaars ter wêreld wat 'n platinatoekenning vir die verkoop van meer as een miljoen eenhede van hulle DualDisc-album *Still Not Getting Any* ontvang het (hierdie skyfie bevat ook 'n DVD-Oudio-klankbaan met 88.2 kHz/16 bis-klankkwaliteit). In Junie 2005 vermeld ook Warner Music die eerste platinatoekenning vir Rob Thomas se DualDisc "Something To Be", wat die album in gewone CD- en DVD-Oudio-klankkwaliteit met 96 kHz/24 bis in stereo en 5.1-ruimteklank bevat.

Teen die einde van die jaar 2005 is daar sowat 200 DualDisc-titels wêreldwyd beskikbaar, en verkope beloop reeds sowat twee miljoen eenhede.
**Duane Aslett** studeer aan die Universiteit van Suid-Afrika, waar hy in 1998 die B.Juris-graad, in 2002 die LL.B.-graad en in 2004 die LL.M.-graad in die Regte behaal.

Lewe en werk
------------

In 2009 verwerf hy aan die Universiteit van Johannesburg 'n Sertifikaat in Geldwasbeheer. Hy is toegelaat tot die Balie as 'n Advokaat in die Hooggeregshof van Suid-Afrika. Die Teologie is 'n verdere belangstelling en hy studeer ook aan die South African Theological Seminary, waar hy in 2007 'n Sertifikaat in Christelike Lewe en in 2010 'n M.Th.-Graad verwerf. Hy is 'n senior lektor in Forensiese Rekeningkunde aan die Potchefstroom-kampus van Noordwes-Universiteit, waar hy ook studeer vir sy LL.D.-graad in die Regte. Die voorgestelde titel van sy proefskrif is "*Combating Organised Crime in South Africa*". In 2012 woon hy die Herfsskool van die ATKV se Skryfskool by die universiteit by. Hy is getroud met Tammy en hulle bly in Potchefstroom.

Skryfwerk
---------

Sy debuut is met die misdaadroman "***Skoppensboer***", met die titel wat in gesprek tree met Eugène Marais se bekende gedig en ook die skurk se noemnaam is. Hy staan aan die hoof van 'n georganiseerde misdaadsindikaat wat belange het in vele bedrywe, insluitende geldwassery, smokkelary, afpersing en prostitusie. Sy teenstanders maak hy van kant met twee skote uit sy rewolwer, maar nie voordat hy 'n koeplet uit Marais se gedig aan die slagoffer voordra nie. Teenoor hom staan die held, Rex Reyneke, gekwalifiseerde prokureur en geheime agent, wat op sy spoor beland en hom probeer vastrek. Dit beland Rex in groot gevaar en die ergste is dat hy boonop gevoelens ontwikkel vir die prostituut Alicia Vermeulen. Kaptein Januarie van die Valke beland ook op Skoppensboer se spoor na aanleiding van die ontvoering van 'n jong vrou.

Publikasies
-----------

* **2014** Skoppensboer
Die **dubbelbalk-chromis** (*Chromis opercularis*) is 'n vis wat wydverspreid in die Indiese Oseaan voorkom asook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Doublebar chromis*.

Identifikasie
-------------

Die vis word tot 16 cm lank en is een van die grootste lede van die *Chromis* genus. Hulle kleurskema verskil volgens geografiese area wat identifikasie bemoeilik. In Suidelike Afrika is die volwasse vis grysblou aan die bokant en geelgrys aan die onderkant terwyl die skubbe swart rante het. Die stertvin is ook ligter van kleur. Dit het egter 'n kenmerkende dubbele swart balk oor die kop.

Die onvolwasse visse is grysblou met 'n heldergeel stert terwyl die agterkante van die dorsale- en analevinne swart is.

Habitat
-------

Hulle leef in kus- en aflandige riwwe in water wat 4 tot 40 m diep is. Die volwasse visse is alleenlopers en die onvolwasse visse kom in klein groepies voor. Hulle verkies leefareas waar daar sterker strominge is en vreet soöplankton.

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

Bron
----

* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 ISBN 978-1-77584-018-3
Die **Zoeloe-lipvis** (*Halichoeres zulu*) is 'n vis wat voorkom in die westelike Indiese Oseaan aan die ooskus van Suid-Afrika. In Engels staan dit bekend as die *Zulu wrasse*. Dit word maklik verwar met *Halichoeres nebulosus*. Hierdie spesie is eers in 2009 geïdentifiseer deur die igtioloog John E. Randall.

Identifikasie
-------------

Die vis het 'n klein, slanke lyf en word tot 12 cm lank. Die volwasse visse se lyf is liggroen met pienkerige, sig-sag, horisontale strepe. Die kop is oranje met kenmerkende liggroen c-vormige merke op die wange. Daar is 'n swart kol op die kieudeksel en die onderkant van die vis is wit.

Die jong visse en volwasse wyfies lyk bykans dieselfde en is ligter as die volwasse visse met pienk merke. Die c-vormige merk is ligter en daar is ook 'n oogvlek in die middel van die dorsale vin en 'n rooi streep op die basis van die dorsale vin.

Die visse leef in rotskusareas wat onderhewig is aan strominge in water wat tot 3 m diep is. Hulle is alleenlopers of kom soms in pare voor en vreet klein skaaldiere.

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

Bron
----

* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 ISBN 978-1-77584-018-3



|  |  |
| --- | --- |
| Taksondatabasisse | 
* Wd: Q5623581
* FishBase: 65401
* GBIF: 5962197
* iNaturalist: 615611
* WoRMS: 474995

 |
Die **Chinese ui**(*Allium chinense*) (ook bekend as **Chinese scallion**, **glinsterende sprietui**, **Japannese scallion**, **Kiangsi scallion** en **Oosterse ui**) is 'n eetbare spesie van *Allium*, inheems aan China en Korea, maar dit word ook in baie ander lande verbou. Sy naasverwantes sluit die ui, sjalot, prei, sprietui en knoffel in.

Verspreiding
------------

*Allium chinense* is inheems aan China (in Anhui, Fujian, Guangdong, Guangxi, Guizhou, Hainan, Henan, Hubei, Hunan, Jiangxi, en Zhejiang-provinsies) plus in gebiede waar dit ook doelbewus aangeplant word. Dit is genaturaliseer in ander dele van Asië sowel as in Noord-Amerika.

Gebruike
--------

### Kulinêr

As gevolg van sy baie sagte en vars smaak, word *A. chinense* dikwels gepiekeld bedien as 'n bykos in Japan en Viëtnam, om die sterker geure van ander komponente in 'n maaltyd te neutraliseer. In die Japannese kookkuns word dit bv. saam met Japannese kerrie as 'n garnering geëet.

In Viëtnam word gepiekelde Chinese uie dikwels tydens Tết (die Viëtnamese nuwejaar) bedien.

### Medisinaal

*Allium chinense* word gebruik as 'n volksmedisyne in tonikums om te help met 'n ongemaklike ingewande.

Name in ander tale
------------------

Name in ander tale sluit in: in Japannees, **ラッキョウ** (rakkyō), ook geskryf as 辣韮, 辣韭, of 薤; in Chinees: 薤/薤 (xiè) of 藠头/藠頭 (jiào tóu); in Viëtnamees ***củ kiệu***.

Sien ook
--------

* Knoffel grasuie
* Gepiekelde uie
***Wene wa Zulu***  
 **Zoeloe-koninkryk**| 

|  |  |  |
| --- | --- | --- |
|  | **1816–1897** |  →  →  → |

 |
|  |
| Ligging of ZoeloelandLigging van die Zoeloe-koninkryk omstreeks 1890 |
| **Hoofstad** | kwaBulawayo; uMgungundlovu; Ulundi 20°10′S 28°34′O﻿ / ﻿20.167°S 28.567°O﻿ / -20.167; 28.567Koördinate: 20°10′S 28°34′O﻿ / ﻿20.167°S 28.567°O﻿ / -20.167; 28.567 |
| **Taal/Tale** | Zoeloe |
| **Regering** | Monargie |
| **Koning** |  |
|  - 1816–1828 | Shaka |
|  - 1828–1840 | Dingaan |
|  - 1840–1856 | Mpande kaSenzangakhona |
|  - 1856–1884 | Cetshwayo |
|  - 1884–1887 | Dinuzulu |
| **Geskiedenis** |  |
|  - Toetreding van Shaka | 1816 |
|  - Afsterwe van Dingiswayo | 1818 |
|  - Slag van Gqokli Hill | 1818 |
|  - Slag van Mhlatuzerivier | 1820 |
|  - Anglo-Zoeloe-oorlog | 1879 |
|  - Britse anneksie tot Natalkolonie | 1897 |
| **Oppervlakte** |
|  - 1828 | 250 000 km2 96 526 sq mi |
| **Bevolking** |
|  - 1828 skatting | 29 785  |
|      Digtheid | 0,1 /km² 0,3 /sq mi |
| **Geldeenheid** | Bees |

Hierdie kaart toon die opkoms van die Zoeloeryk onder Shaka (1816–1828) in die hedendaagse Suid-Afrika. Die opkoms van die Zoeloeryk      onder Shaka het ander hoofmanne en stamme gedwing om oor 'n wye gebied van Suider-Afrika te vlug. Stamme wat uit die Anglo-Zoeloeoorlog se gebied      gevlug het sluit in Sjangaans, Zwangendaba, Noord-Ndebeles, Hlubi, Ngwane en die Fengu. 'n Aantal stamme is vasgevang tussen die Zoeloe-ryk en die vooruitkomende Voortrekkers en Britse Ryk      soos die Xhosas     .
Die **Zoeloe-koninkryk** (Zoeloe: *Wene wa Zulu*) is 'n voormalige land van die Zoeloes, wat tussen 1816 en 1897 in die noorde van die huidige Suid-Afrikaanse provinsie KwaZulu-Natal bestaan het.

Die koninkryk was deur die Tugelarivier in die suide en die Pongolarivier in die noorde begrens, in die weste was die Oranje-Vrystaat en in die ooste die Indiese Oseaan geleë.

Die koninkryk het omstreeks 1820 uit die Mthethwa-Konfederasie met die vereniging van die Zoeloestamme onder Shaka ontstaan. Nadat hulle in die Anglo-Zoeloe-oorlog van 1879 verslaan is, is die onafhanklikheid van die koninkryk beëindig.

In November 1884 het die Duitse reisiger August Einwald ten behoewe van die handelaar Adolf Lüderitz met koning Dinuzulu 'n verdrag gesluit, waarin die Duitse Keiserryk 'n territoriale aanspraak aan die St. Lucia-baai gekry het. Ná 'n vergoeding met die Britte is die Duitse aanspraak in Mei 1885 gekanselleer, nadat die Britte na 'n kontrak wat in 1843 met koning Phunga kaGumede gesluit is, verwys het.

In 1887 het die koninkryk 'n Britse protektoraat geword en in 1897 is die gebied as die Natalkolonie geannekseer.

Bronne
------

* (en)  Bryant, Alfred T. (1964). *A History of the Zulu and Neighbouring Tribes*. Cape Town: C. Struik. p. 157.
* (en)  Morris, Donald R. (1965). *The Washing of the Spears: the Rise of the Zulu Nation*. New York: Simon and Schuster. p. 655.
| Chilwameer |
| --- |
| Die Chilwameer uit die lug (vals kleur). |
| Koördinate: | 15°18′S 35°42′O﻿ / ﻿15.300°S 35.700°O﻿ / -15.300; 35.700Koördinate: 15°18′S 35°42′O﻿ / ﻿15.300°S 35.700°O﻿ / -15.300; 35.700 |
| Ligging: | Zomba-distrik,  Malawi |
| Soort: | Binnemeer |
| Lengte: | 60 km |
| Breedte: | 40 km |
| Opvangsgebied: | Malawi |
| Invloei: | Naisi, Thondwe, Phalombe, Songani, Domasi |
| Uitvloei: | Geen |
| Eiland/e: | Chisi |

Die **Chilwameer** is die tweede grootste meer in Malawi naas die Malawimeer. Dit is in die ooste van die Zomba-distrik, naby die grens met Mosambiek. Dit is sowat 60 km lank en 40 km breed, en word omring deur uitgebreide moeraslande. Daar is ’n groot eiland, Chisi-eiland, in die middel.

Die wesoewer van die Chilwameer met Chisi-eiland agter.
Die meer het geen uitvloei nie en die watervlak word in ’n groot mate beïnvloed deur seisoenreëns en somerverdamping. In 1968 het die meer verdwyn weens ’n groot droogte. Toe David Livingstone dit in 1859 besoek het, het hy berig die meer se suidgrens strek tot by die Mulanjemassief, wat beteken dit moes minstens 32 km langer gewees het as vandag. Die Deense Internasionale Ontwikkelingsagentskap werk saam met die Malawiese regering om die meer en moeraslande te bewaar. Die Lake Chilwa Basin Climate Change Adaption Programme (LCBCCAP) is ingestel om die sensitiewe gebied te bewaar – dit is nie net ’n belangrike moerasland vir die plaaslike dierelewe nie, maar ook ’n groot bron van visprodukte in die streek.

Sowat 335 dorpies met meer as 60 000 inwoners vang vis in die meer – tot 17 000 ton per jaar, of 20% van al die vis wat in Malawi gevang word. Om die meer is omtrent 1,5 miljoen voëls van sowat 160 verskillende spesies. Van hulle migreer jaarliks van Siberië af.

Die menslike bevolking om die meer is dig en groei steeds aan; watervoëls word vir kos gevang en ’n oormaat hengelelaars skep probleme. Pogings word aangewend om te verseker daar word op ’n volhoubare manier gejag.
’n Drankoffer deur ’n jong man; die binnekant van ’n bak deur Makron, c. 480 v.C. (Louvre, Parys).
Die **rooifiguurstyl** is een van die belangrikste verftegnieke wat in Antieke Griekeland vir erdewerk gebruik is. Dit het omstreeks 520 v.C. in Athene ontwikkel en was tot die laat 3de eeu v.C. in gebruik. Dit het die voorafgaande gewilde swartfiguurstyl binne ’n paar dekades vervang.

Beskrywing
----------

Die figure op vase is met dié styl in ’n rooi verf op ’n swart agtergrond aangebring, in teenstelling met die swartfiguurstyl met swart figure op ’n rooi agtergrond. Benewens Attika was die belangrikste streke waar die styl gebruik is, in Suid-Italië. Dit is ook in ander dele van Griekeland toegepas. 

Attiese vase in die rooifiguurstyl is deur die hele Griekeland en selfs verder versprei. Net ’n paar sentrums kon met Athene meeding wat innovasie, gehalte en vervaardigingsvermoë betref. Van die vase wat net in Athene vervaardig is, het meer as 40 000 voorbeelde en fragmente bewaar gebly, en meer as 20 000 uit Suid-Italië.

Vase in die rooi- en die swartfiguurstyl is een van die belangrikste bronne van Griekse mitologie en ikonografie, en ook soms om die alledaagse antieke Griekse lewe na te vors. Hulle is minstens van die 19de eeu af die onderwerp van intense ondersoek.
'n **Balansstaat**, ook bekend as 'n "Staat van Finansiële Posisie", is 'n komponent van Finansiële State. Die Balansstaat word gebruik om die finansiële posisie van die entiteit aan te dui soos op die datum van verslagdoening. Normaalweg toon dit ook vergelykende syfers van die vorige verslagdoeningsdatum.

Afdelings
---------

'n Balansstaat bestaan uit 3 hoof afdelings/komponente naamlik:

* Bates
* Ekwiteit
* Laste

Elke hoof afdeling word dan verder opgedeel in sub-afdelings. Hierdie sub-afdelings is as volg:

Vir Bates:

* Nie-bedryfsbates
* Bedryfsbates

Vir Ekwiteit:

* Verdeelbare reserwes
* Nie-verdeelbare reserwes

Vir Laste:

* Nie-bedryfslaste
* Bedryfslaste

'n Totaal word by elke hoof en sub-afdeling bepaal. Die totale Ekwiteit plus Laste word ook gewoonlik bereken. Hierdie totaal moet ooreenstem met die totale Bates vir die Balansstaat om te balanseer. Dit kan ook in die volgende formule uitgedruk word: Bates = Ekwiteit + Laste

|  |  |
| --- | --- |
| Normdata Edit this at Wikidata | 
* GND: 4006566-2
* NARA: 10661983

 |
Die **wipneuskobra** (*Naja annulifera*) is 'n slangspesie, met gevaarlike neurotoksiese gif wat die dood kan veroorsaak. Hulle is gelerig, bruinerig, gryserig, blou en swart. Sommige, veral mannetjies, het bande oor die hele liggaam. Die gemiddelde lengte van die slang is 1,2 tot 1,9 meter, maar wipneuskobras van so lank as 2,6 m is al opgemerk.

Gedrag
------

Hulle kom meestal voor in droë maar bedompige areas. Hierdie kobra is een van die grootste kobras in Afrika. Hulle lê 9 tot 3 eiers in die vroeë somer. Hulle natuurlike vyande is voëls en ander slange. Hulle eet meestal soogdiere en paddas of akkedisse. Die wipneuskobra hou daarvan om in die son te lê en bak.

Mediese belang
--------------

Dit word aanbeveel om 'n veilige afstand van die slang in die natuur te handhaaf. Hulle staan bak as hulle bedreig voel en pik na die grond. Hulle is egter bang vir mense en byte is skaars. Die meeste mense word op die kuite of op die hande gepik wanneer hulle die slang probeer doodmaak. Hierdie slang is nie aan te durf deur iemand wat onervare is nie. 'n Persoon wat gepik word, moet so vinnig as moontlik in 'n hospitaal opgeneem word, om aan 'n hart-en-long masjien gekoppel te word. Met ontslag uit die hospitaal word steroïede-pille soms voorgeskryf om die vel te laat teruggroei, maar dié behandeling is omstrede. Die bytplek moet deurentyd skoongehou word.

Sien ook
--------

* Alfabetiese lys van slange